Rikunarita-ORG/Wikinium huggingface dataset:
# ஹியூஸ்டன்

| ஹியூஸ்டன் நகரம் |
| --- |
| மாநகரம் |
|  |
|  கொடி |
| அடைபெயர்(கள்): விண்வெளி நகரம், எச்-டவுன் (H-Town) |
| நாடு | அமெரிக்கா |
| மாநிலம் | டெக்சாஸ் |
| மாவட்டங்கள் | ஹாரிஸ், ஃபோர்ட் பெண்ட், மொன்ட்கமரி |
| Incorporated | ஜூன் 5, 1837 |
| அரசு |
|  • மாநகராட்சித் தலைவர் | அனிஷ் டி. பார்க்கர் |
| பரப்பளவு |
|  • மாநகரம் | 1,558 km2 (601.7 sq mi) |
|  • நிலம் | 1,501 km2 (579.4 sq mi) |
|  • நீர் | 57.7 km2 (22.3 sq mi) |
| ஏற்றம் | 13 m (43 ft) |
| மக்கள்தொகை  (2006) |
|  • மாநகரம் | 21,44,491 (4ம்) |
|  • அடர்த்தி | 1,429/km2 (3,701/sq mi) |
|  • நகர்ப்புறம் | 38,22,509 |
|  • பெருநகர் | 55,39,949 |
|  • Demonym | Houstonian |
| நேர வலயம் | ஒசநே-6 (CST) |
|  • கோடை (பசேநே) | ஒசநே-5 (CDT) |
| FIPS | 48-35000 |
| GNIS feature ID | 1380948 |
| இணையதளம் | www.houstontx.gov |

**ஹியூஸ்டன்** அமெரிக்காவின் டெக்சாஸ் மாநிலத்தின் மிகப்பெரிய நகரம் ஆகும். இந்நகரம் தென்கிழக்கு டெக்சாஸ் மாகாணத்தில் மெக்ஸிகோ வளைகுடாவிற்கு அருகில் அமைந்துள்ளது. 2014 ஆம் வருட கணக்கெடுப்பின் படி 2.239 மில்லியன் மக்கள் தொகையை கொண்ட நகரம் ஆகும். இந்நகரம் 599.9 சதுர மைல் பரப்பளவில் அமைந்துள்ளது. இது வடஅமெரிக்காவின் ஜனத்தொகை மிகுந்த பெருநகர வரிசையில் ஐந்தாம் இடத்தில் உள்ளது.

ஹூஸ்டன் நகரம் ஆகஸ்ட் 28, 1836 ஆம் தேதி Buffalo Bayou நதிக்கிளையில் கண்டறியப்பட்டு ஜூன் 5, 1837 இல் நகரமாக உருவாக்கப்பட்டது. இந்நகரம் முன்னாள் படைத்தளபதியும், குடியரசு டெக்சாஸ் பகுதியின் முன்னாள் தலைவரும், Battle of San Jacinto போரை  வழிநடத்தி வெற்றி கண்டவருமான Sam Houston நினைவாக பெயரிடப்பட்டுள்ளது.

## மேற்கோள்கள்
# இசுப்பிரிங்ஃபீல்ட் (இலினொய்)

| ஸ்பிரிங்ஃபீல்ட் நகரம் |
| --- |
| நகரம் |
| ஸ்பிரிங்ஃபீல்டில் ஏப்ரஹாம் லிங்கனின் துருக்கர் கல்லறை |
|  கொடி |
| குறிக்கோளுரை: ஏப்ரஹாம் லிங்கனின் இல்லம் |
| நாடு | ஐக்கிய அமெரிக்க நாடுகள் |
| மாநிலம் | இலினொய் |
| மாவட்டம் | சங்கமோன் |
| அரசு |
|  • மாநகராட்சித் தலைவர் | டிமத்தி டேவ்லின் |
| பரப்பளவு |
|  • நகரம் | 60.3 sq mi (156 km2) |
|  • நிலம் | 54.0 sq mi (140 km2) |
|  • நீர் | 6.3 sq mi (16 km2) |
| ஏற்றம் | 597 ft (182 m) |
| மக்கள்தொகை  (2006) |
|  • நகரம் | 1,16,482 |
|  • பெருநகர் | 1,88,951 |
| நேர வலயம் | ஒசநே-6 (நடு) |
|  • கோடை (பசேநே) | ஒசநே-5 (CDT) |
| இடக் குறியீடு | 217 |
| இணையதளம் |  |

**இசுப்பிரிங்ஃபீல்ட்** அமெரிக்காவின் இலினொய் மாநிலத்தின் தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 116,482 மக்கள் வாழ்கிறார்கள்.
# மதுவிலக்கு

**மதுவிலக்கு** என்பது ஒரு குறிப்பிட்ட நிலப்பகுதியில் (நாடு, மாநிலம் அல்லது நகரம்) மதுவின் தயாரிப்பு, விநியோகம் மற்றும் விற்பனையைத் தடை செய்யும் சட்ட நடவடிக்கை ஆகும். பொதுவாக சமயம், சமூக சீர்திருத்தம், பொதுநலம் போன்ற காரணங்களால் மதுவிலக்குக் கொள்கைகள் அரசுகளால் ஏற்றுக் கொள்ளப்படுகின்றன. உலக வரலாற்றில் பல்வேறு காலகட்டங்களில் பல்வேறு நாடுகளில், பலதரப்பட்ட மதுவிலக்குக் கொள்கைகள் அமலில் இருந்துள்ளன. மதுவிலக்கு நடைமுறைப்படுத்தப்படும் காலங்களில் சட்டத்துக்குப் புறம்பான மதுபானத் தயாரிப்பும் விற்பனையும் அதிகரிப்பது வழக்கம்.

## காந்தியின் முழு மதுவிலக்குப் போராட்டம்

பிரித்தானியாவின் இந்தியப் பேரரசுக்கு எதிராக, 1930ஆம் ஆண்டில் இந்தியாவில் மதுவிலக்கை நடைமுறைப்படுத்தக்கோரி மகாத்மா காந்தி அறிவித்த சாராயம் மற்றும் கள்ளுக் கடை மறியல் போராட்டங்களின் விளைவாக அன்றைய சென்னை மாகாணத்தில் 9000 சாராயக் கடைகளை ஏலம் எடுக்க ஆளின்றி 6000க்கு மேற்பட்டவை அடைக்கப்பட்டன. பல தாலுகா, மாவட்டப் பஞ்சாயத்து போர்டுகள் தென்னை, பனை மரங்களைக் கள்ளிறக்கக் குத்தகைக்கு விடுவதில்லை எனத் தீர்மானம் இயற்றி இலாபத்தைப் புறக்கணித்தன. காந்தி தொடங்கி வைத்த மதுவிலக்குப் போராட்டத்தின் விளைவாக கிராமங்களில் மது குடிப்பவர்களை புறக்கணிப்பதும் நடந்தேறியது.

## நாடுகள் வாரியாக மதுவிலக்கு

## இந்தியா

இந்தியாவில், தமிழ்நாடு மதுவிலக்குக் கொள்கையைக் கைவிட்டு அரசே மதுவிற்பனை செய்யும் மாநிலமாகவும், கேரளா மதுவிலக்கை நோக்கி முன்னேற முயலும் மாநிலமாகவும், குஜராத், பீகார் மதுவிலக்குக் கொள்கை கொண்ட மாநிலங்களாகவும் உள்ளன.

### தமிழ்நாடு

## இதையும் பார்க்கவும்

* 2015 மதுவிலக்கு ஆதரவு போராட்டங்கள்
* தமிழ்நாடு மாநில வாணிபக் கழகம்

## மேற்கோள்கள்

## வெளியிணைப்புகள்

* தினமணி-விவாத மேடை - பூரண மதுவிலக்கு சாத்தியமா
# ஆஸ்திரேலிய ஒலிபரப்புக் கூட்டுத்தாபனம்

ஆஸ்திரேலிய ஒலிபரப்புக் கூட்டுத்தாபனத்தின் அதிகாரபூர்வச் சின்னம்
**ஆஸ்திரேலிய ஒலிபரப்புக் கூட்டுத்தாபனம்** (*Australian Broadcasting Corporation*, பொதுவாக *ABC* (ஏபிசி) எனப்படுவது ஆஸ்திரேலியாவின் தேசிய பொது ஒலிபரப்புச் சேவையாகும்.

ஆண்டுக்கு ஆஸ்திரேலிய டாலர்கள் 840 மில்லியன் வரவு-செலவைக் கொண்டிருக்கும் இந்நிறுவனம் தொலைக்காட்சி, வானொலி, இணையச் செய்தி மற்றும் நடமாடும் செய்திச் சேவைகளை ஆஸ்திரேலியாவின் நகர மற்றும் பிராந்தியங்களில்வழங்க்குகின்றது. இவற்றை விட ஆஸ்திரேலிய வானொலி மூலமாக வெளிநாடுகளுக்கும் தனது சேவைகளை வழங்கி வருகிறது.

1929 ஆம் ஆண்டில் ஆஸ்திரேலிய ஒலிபரப்புக் கம்பனி என்ற பெயரில் ஆரம்பிக்கப்பட்ட இந்நிறுவனம் பின்னர் தேசிய மயமாக்கப்பட்டு 1932, ஜூலை 1 இல் அரசு நிறுவனமாக்கப்பட்டது. 1983 ஜூலை 1 முதல் இந்நிறுவனம் தற்போதைய ஆஸ்திரேலிய ஒலிபரப்புக் கூட்டுத்தாபனம் என்ற பெயரைப் பெற்றது.

## தோற்றம்

1929 ஆம் ஆண்டு ஆஸ்திரேலிய ஒலிபரப்பு நிறுவனம் என நிறுவப்பட்ட ஏபிசி, தனியார் பொழுதுபோக்கு மற்றும் உள்ளடக்க வழங்குநர்களின் அரசாங்க உரிமம் பெற்ற கூட்டமைப்பு ஆகும், மேற்பார்வையின் கீழ் இரண்டு அடுக்கு அமைப்பைப் பயன்படுத்தி வானொலி ஒளிபரப்ப அங்கீகாரம் பெற்றது. ரேடியோ அலைவாங்கிகளின் மீது சுமத்தப்பட்ட உரிமம் கட்டணங்கள் மூலம் முதன்மையாக "A" அமைப்பு அதன் நிதி ஆதாரங்களைப் பெற்றது, ரேடியோ அலை பிராந்திய மற்றும் தொலைதூர பகுதிகள் என்று உள்கட்டமைப்பை உருவாக்குவது முக்கியத்துவம் அளித்தது. "பி" அமைப்பு தனியார் தொழில் நுட்பத்தை நம்பியுள்ளது மற்றும் புதிய தொழில்நுட்பத்தை பயன்படுத்தி சாத்தியமான நிறுவனங்கள் நிறுவ தங்கள் திறன் மேம்படுத்தியுள்ளது. பொதுவான கீழ்நோக்கிய பொருளாதார போக்குகளைத் தொடர்ந்து, தேசிய உள்கட்டமைப்பில் தொழில்முனைவு முயற்சிகளால் நம்பகத்தன்மையுடன் போராடியது, 1932 ஆம் ஆண்டு சூலை 1 ஆம் தேதி "நிறுவனம்" முழு அரசுக்கு சொந்தமான நிறுவனமாக மாறியதுடன், ஆஸ்திரேலிய ஒலிபரப்பு ஆணையமாக மறுபடியும் மறுபெயரிடப்பட்டது, இது பிரித்தானிய, பிபிசி மாடலை ஒத்து இருந்தது.

## மேற்கோள்கள்

## வெளி இணைப்புகள்

* ஏபிசி இணையத்தளம்
* ஏபிசியின் நண்பர்கள்
# லாங் பீச் (கலிபோர்னியா)

**லாங் பீச்** அமெரிக்காவின் கலிபோர்னியா மாநிலத்தில் உள்ள ஒரு நகரம் ஆகும்.
லாசு ஏஞ்சல்சு வட்டத்தில் பசிபிக் கடற்கரையோரமாக இந்த நகரம் அமைந்துள்ளது.
2010 ஆம் ஆண்டு கணக்கீட்டின்படி மக்கள் தொகை 462257. கலிபோர்னியா மாநிலத்தில் மக்கள் தொகை நெருக்கத்தில் ஏழாவது இடத்தில் உள்ளது.

## அமைவிடம்

லாசு ஏஞ்சல்சின் கவுன்டியின் தென்கிழக்கிலும் ஆரஞ்சு கவுன்டியின் எல்லையிலும் லாங் பீச் நகரம் உள்ளது. லாசு ஏஞ்சல்சு நகருக்கும் லாங் பீச் நகருக்கும் இடையில் உள்ள தொலைவு 35 கிலோ மீட்டர் ஆகும். அண்மையில் சூழ்ந்துள்ள சில ஊர்களை ஊள்ளடக்கிய லாங் பீச்சின் பரப்பளவு ஏறத்தாழ 51 சதுரக் கிலோ மைல்கள் ஆகும்.

## தட்பவெப்ப நிலை

பெரும்பாலும் மத்திய தரைக்கடல் தட்பவெப்ப நிலை நிலவுகிறது. பகல் பொழுது நீண்டும், கோடைக்காலத்தில் இரவில் பனிப்பொழிவும் குளிரும் உள்ளன. தென் கலிபோர்னியாவில் உள்ள பிற இடங்கள் போல இங்கும் குளிர் காலத்தில் மழை பெய்கிறது.

## தொழில் நகரம்

லாங் பீச் துறைமுகம் அமெரிக்காவில் பெரியதாகக் கருதப்படுகிறது. துறைமுகத்தில்
கன்டயினர்கள் வணிகம், கப்பல் போக்குவரத்து வணிகம், எண்ணெய்க் கிணறுகள்
அவற்றைச் சார்ந்த தொழிற்சாலைகள் ஏராளமாக உள்ளன. வானூர்திப் பாகங்கள்,
தானியங்கிகளின் பாகங்கள் ஆகியவற்றின் உற்பத்திகள் நடைபெறுகின்றன. இவையன்றியும் பெட்ரோலிய வேதியல் பொருள்கள் ஆக்கமும், இல்ல அலங்காரப் பொருள்கள் செய்வதும் நடக்கின்றன.

## கல்வி நிலையங்கள்

பொதுப் பள்ளிகளும் தனியார்ப் பள்ளிகளும் இங்கு உள்ளன. கலிபோர்னியா மாநிலப் பல்கலைக்கழகம், லாங் பீச் சிட்டி கல்லூரி, டெவ்ரி பல்கலைக்கழகம், பசிபிக் கடற்கரைப் பல்கலைக்கழகச் சட்டப்பள்ளி என்று பல உயர்நிலைக் கல்வி நிலையங்கள் உள்ளன.

## போக்குவரத்து ஏந்துகள்

லாங் பீச் நகரில் பேருந்துகள், தொடர்வண்டிகள், தனியார் மகிழுந்துகள் எனப் பல போக்குவரத்து வசதிகள் உள்ளன. லாங் பீச் வானூர்தி நிலையம் உள்ளது. பன்னாட்டுப் பயணங்களுக்கு லாசு ஏஞ்சல்சு பன்னாட்டு வானூர்தி நிலையம் உள்ளது.

## சுற்றுலா இடங்கள்

* பசிபிக் ஆக்குவாரியம்
* காட்டலினா எக்சுபிரஸ்
* லாங் பீச் வாட்டர் பிரண்ட்
* நேபிள்ஸ் ஐலண்ட்
* எல் டொராடோ நேச்சர் சென்டர்
* ரோசிஸ் டாக் பீச்
* வால்டர் பிரமிட்
* லாங் பீச் கலை அருங்காட்சியகம்
* தி மேரி குயீன்

## சான்றாவணம்
# கலந்துரையாடல்

**கலந்துரையாடல்** (*dialogue*) என்பது இருவர் அல்லது பலருக்கு இடையேயான நேரடி அல்லது பிற ஊடகக் கருத்துப் பரிமாற்றம் ஆகும். அன்றாட வாழ்விலும், நீதிமன்றம்,சட்டமன்றம், ஊடகம் போன்ற முக்கிய சமூக நிறுவனங்களிலும் உரையாடல் ஒரு முக்கியக் கூறாக உள்ளது. நெறிப்படுத்தப்பட்ட உரையாடல் ஒரு மெய்யியல் துறை ஆகும்.

## மேற்கோள்கள்

|  |  |
| --- | --- |
| **இலக்கிய வடிவங்கள்** | தொகு |
| கதை | சிறுகதை | தொடர்கதை | புதினம் | காப்பியம் | நாடகம் | பாட்டு | கவிதை | உரைவீச்சு | உரைநடை | கட்டுரை | உரையாடல் | நனவோடை | இதிகாசம் |
# குடியரசுக் கட்சி (ஐக்கிய அமெரிக்கா)

| குடியரசுக் கட்சி (ஐக்கிய அமெரிக்கா) |
| --- |

**குடியரசுக் கட்சி** (*The Republican Party*) ஐக்கிய அமெரிக்காவின் இரண்டு முதன்மை அரசியல் கட்சிகளில் ஒன்றாகும். மற்றையது ஜனநாயகக் கட்சி ஆகும். குடியரசுக் கட்சி பொதுவாக "பெரிய பழைய கட்சி" (*Grand Old Party* அல்லது GOP) என அழைக்கப்படுகிறது.

1854 இல் இது தொடங்கப்பட்டது. ஆபிரகாம் லிங்கன் 1860 இல் குடியரசுக் கட்சி வேட்பாளராக குடியரசுத் தலைவர் பதவிக்குப் போட்டியிட்டு வெற்றிபெற்றார்.

## மேற்கோள்கள்
# ஜேம்ஸ் பிராங்க்

| ஜேம்ஸ் பிராங்க் James Frank |
| --- |
|  |
| பிறப்பு | (1882-08-26)26 ஆகத்து 1882 ஆம்பர்க், செருமனி |
| இறப்பு | 21 மே 1964(1964-05-21) (அகவை 81) கோட்டின்கன், மேற்கு செருமனி |
| தேசியம் | செருமன் |
| துறை | இயற்பியல் |
| பணியிடங்கள் | பெர்லின் பல்கலைக்கழகம் கோட்டிங்கன் பல்கலைக்கழகம் ஜான் ஹாப்கின்சு பல்கலைக்கழகம் சிக்காகோ பல்கலைக்கழகம் |
| கல்வி கற்ற இடங்கள் | ஐடெல்பெர்கு பல்கலைக்கழகம் பெர்லின் பல்கலைக்கழகம் |
| ஆய்வு நெறியாளர் | எமில் நார்புர்க் |
| அறியப்படுவது | பிராங்க்-கொண்டோன் தத்துவம் பிராங்க்-எர்ட்சு பரிசோதனை |
| விருதுகள் | இயற்பியலுக்கான நோபல் பரிசு (1925) |

**ஜேம்ஸ் பிராங்க்** (*James Franck*, 26 ஆகத்து 1882 – 21 மே 1964) செருமானிய இயற்பியலாளர். பல்வேறு வளிமங்களில் இலத்திரன்களின் பண்புகள் குறிப்பாக "போர் எடுகோள்களின் அடிப்படைக் கூறுகளை ஆய்வு செய்து அக்கொள்கையை மெய்ப்பித்தமைக்காக 'குஸ்டாவ் லுட்விக் ஹெர்ட்ஸ் என்பவருடன் சேர்ந்து 1925 ஆம் ஆண்டிற்கான இயற்பியல் நோபல் பரிசினைப் பகிர்ந்து கொண்டவர்.

ஒரு பொருளிலுள்ள அணுக்கள் ஒன்றுக்கொன்று மோதும் போது மூலக்கூறுகள் உருவாவதும், சிதைவதும் நிகழ்கின்றன. அப்போது அவை அதிர்வுறுகின்றன; சுழல்கின்றன. அதனால் ஏற்படும் மாற்றத்திற்கான வரைபட வளைவுகளை இரு அணுத் தொகுதிகளுக்கு உருவாக்கிய உடனே, ஈரணு மூலக்கூறுகள் அவற்றின் கற்றை நிறமாலைத் தொகுதி அமைப்பிலிருந்து மாறுபடுகின்றன. இவ்வாறு மாறுபடுவதைத் தீர்மானிக்கத் தேவையான முறைகளை வகுத்தவர் 'ஜேம்ஸ் பிராங்க்'.

## இவற்றையும் பார்க்க

* இயற்பியலுக்கான நோபல் பரிசு பெற்றவர்கள்

## மேற்கோள்கள்